ZAVOD ZA JAVNO ZDRAVSTVO KOPRIVNIČKO-KRIŽEVAČKE ŽUPANIJE

48 000 KOPRIVNICA, TRG TOMISLAVA DR. BARDEKA 10/10

BROJ RKP-a – 27781

OIB – 12878651060

RAZINA – 31

OZNAKA RAZDOBLJA 2023-06

**BILJEŠKE UZ FINANCIJSKE IZVJEŠTAJE**

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS ZA RAZDOBLJE 01.01. – 30.06. 2023. GODINE**

I PRIHODI POSLOVANJA

**Prihodi poslovanja** (razred 6) **–** za razdoblje 01.01.2023. - 30.06.2023. prihodi iznose 1.228.350,52 eura, dok su za isto razdoblje 2022. godine iznosili 2.180.068,82 eura. Smanjenje od 43,7 % ili u apsolutnom iznosu 951.718,30 eura objašnjeno je u nastavku.

**Pomoći iz inozemstva i od subjekata unutar općeg proračuna (skupina 63) –** za razdoblje 01.01.2023. - 30.06.2023. pomoći iznose 111.066,32 eura, dok su za isto razdoblje 2022. godine iznosile 43.494,82 eura.

U 2022. godini pomoći su obuhvaćale *Tekuće pomoći od izvanproračunskih korisnika*, te *Tekuće* i *Kapitalne pomoći proračunskim korisnicima iz proračuna koji im nije nadležan*.

*Tekuće pomoći od izvanproračunskih korisnika* u iznosu 14.295,80 eura obuhvaćale su uplatu Posebne nagrade radnicima za Covid-19 uplaćenu od strane HZZO–a u iznosu 11.018,60 eura, uplatu HZZ-a u iznosu 277,24 eura, te uplatu Crvenog križa u iznosu 2.999,96 eura za provedbu projekta Volonter penzioner. *Tekuće pomoći proračunskim korisnicima iz proračuna koji im nije nadležan* u iznosu 28.455,77 eura i *Kapitalne pomoći proračunskim korisnicima iz proračuna koji im nije nadležan* u iznosu 743,25 eura uplaćene su od strane Ministarstva zdravstva za provođenje projekta „ Zajedno protiv ovisnosti“.

U 2023. godini *Tekuće pomoći od izvanproračunskih korisnika* u iznosu 3.560,84 eura obuhvaćaju uplatu Posebne nagrade radnicima za Covid-19 uplaćenu od strane HZZO–a u iznosu 748,30 eura, te uplatu Crvenog križa u iznosu 2.812,54 eura za provedbu projekta Volonter penzioner. *Tekuće pomoći proračunskim korisnicima iz proračuna koji im nije nadležan* u iznosu od 103.986,49 eura obuhvaćaju uplatu Ministarstva zdravstva za provedbu projekta „Zajedno protiv ovisnosti“ u iznosu 28.799,02 eura i projekta „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“ u iznosu 75.187,47 eura. Za navedene projekte uplaćene su i *Kapitalne pomoći* u iznosima 3.118,99 eura za projekt „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“, te od 400,00 eura za provedbu projekta „ Zajedno protiv ovisnosti“.

**Prihodi od imovine** **(skupina 64)** - ostvareni su u iznosu od 6,53 eura dok su u 2022. godini iznosili 20,26 eura. Prihodi ovise o iznosu novčanih sredstava potrebnih za podmirivanje obveza koje se zateknu na žiro računu Zavoda u tijekom izvještajnog razdoblja.

**Prihodi od upravnih i administrativnih pristojbi, pristojbi po posebnim propisima i naknada (skupina 65) –** obuhvaća uplatu kasko osiguranja za naknadu štete u iznosu 642,23 eura.

**Prihodi od prodaje proizvoda i roba te pruženih usluga i prihodi od donacija (skupina 66)** – u 2023. godini ostvareni su u iznosu od 452.243,39 eura dok je u 2022. godini za isto razdoblje njihovo ostvarenje iznosilo 450.330,33 eura. Obuhvaćaju prihode ostvarene pružanjem usluga na tržištu.

**Prihodi iz nadležnog proračuna i od HZZO-a na temelju ugovornih obveza** **(skupina 67)** – u 2023. godini ostvareni su prihodi u iznosu od 664.392,05 eura, dok je ostvarenje za 2022. godinu iznosilo 1.686.223,41 eura. U 2023. godini prihodi su smanjeni za 60,6 % odnosno u apsolutnom iznosu za 1.021.831,36 eura. Navedeni prihodi obuhvaćaju *Prihode od HZZO-a na temelju ugovornih obveza*(podskupina 673), a sastoje se od glavarina za provođenje primarne zdravstvene zaštite, naknade za pripravnost te od prihoda za provedene mikrobiološke usluge. Navedeno smanjenje najvećim dijelom vezano je uz prihode za mobilne timove koji provode protuepidemijska cijepljenja kojih u ovom izvještajnom razdoblju nema te za provedenu dijagnostiku na COVID – 19 bolest.

II RASHODI POSLOVANJA

**Rashodi poslovanja** - u 2023. godini iznose 1.056.281,29 eura dok su u istom razdoblju 2022. godine iznosili 993.701,89 eura. Povećanje od 6,3 % odnosno u apsolutnom iznosu od 62.579,4 eura objašnjeno je u nastavku.

**Rashodi za zaposlene (skupina 31)** – u 2023. iznose 725.060,48 eura dok su u 2022. iznosili 647.722,26 eura što je povećanje od 11,9 % ili u apsolutnom iznosu 77.288,22 eura.

**Plaće (bruto)** (podskupina 311) – u 2023. iznose 597.777,35 eura dok su u 2022. iznosile 540.979,13 eura što je povećanje od 10,5 %. Do povećanja je došlo zbog povećanja osnovice plaće te primjenom Uredbe o izmjenama i dopunama uredbe o nazivima radnih mjesta i koeficijentima složenosti poslova u javnim službama (NN 46/2023) i Odluke o isplati privremenog dodatka na plaću državnim službenicima i namještenicima u javnim službama (NN 65/2023). Osim navedenog do povećanja na navedenoj skupini rashoda došlo je i zbog većih izdataka vezanih uz prekovremeni rad koji je vezan uz provjeru znanja usvojenosti tečaja higijenskog minimuma, edukacije, tribine i radionice vezane uz provedbe projekata i programa te rad savjetovališta.

**Ostali rashodi za zaposlene** (podskupina 312) – u 2023. godini ostvareni su u iznosu 28.649,77 eura dok su u 2022. godini iznosili 19.189,46 eura. Povećanje od 49,3 % ili u apsolutnom iznosu od 9.460,31 eura vezano je uz isplate otpremnina, jubilarnih nagrada, te više isplate darova za zaposlenike (uskrsnice) i regresa zaposlenicima sukladno Kolektivnom ugovoru.

**Doprinosi na plaće** (podskupina 313) – u 2023. godini ostvareni su u iznosu od 98.633,36 eura dok su u istom razdoblju 2022. godine iznosili 87.603,67 eura. Povećanje od 12,6 % odnosno u apsolutnom iznosu 11.029,69 eura vezano je uz povećanje plaće.

**Materijalni rashodi (skupina 32) -** u 2023. godini ostvareni su u iznosu od 330.091,75 eura dok su u istom razdoblju 2022. godine iznosili 337.871,90 eura. Smanjenje od 2,3 % ili u apsolutnom iznosu od 7.780,15 kn obuhvaća:

**Naknade troškova zaposlenicima** (podskupina 321) - u 2023. godini ostvarene su u iznosu od 24.257,74 eura dok su u istom razdoblju 2022. godine iznosile 19.688,86 eura. Povećanje od 23,2 % odnosno u apsolutnom iznosu od 4.568,88 eura rezultat je sudjelovanja na većem broju Stručnih usavršavanja, većem broju Službenih putovanja, te veće isplate Naknade za odvojeni život.

**Rashodi za materijal i energiju** (podskupina 322) – u 2023. ostvareni su u iznosu od 156.610,65 eura dok su istom razdoblju 2022. iznosili 207.825,45 eura. Smanjenje od 24,6 % odnosno u apsolutnom iznosu od 51.214,8 eura vezano je u najvećoj mjeri uz smanjenje potrošnje materijala potrebnog za dijagnostiku na SARS-CoV-2 infekcije (kitovi, reagensi, jednokratni potrošni materijal, rukavice…). Osim navedenog smanjenja u navedenoj podskupini došlo je i do povećanja na energiji, prvenstveno plinu, te na uredskom materijalu odnosno tonerima sukladno povećanju tržišne cijene.

**Rashodi za usluge** (podskupina 323) – u 2022. ostvareni su u iznosu od 94.458,26 eura dok u 2023. iznose 129.153,47 eura. Povećanje od 36,7 % odnosno u apsolutnom iznosu od 34.695,21 eura obrazloženo je u nastavku.

*Usluge tekućeg i investicijskog održavanja* - povećanje od 99,9 % odnosno u apsolutnom iznosu od 20.226,80 eura vezano je uz uslugu bojanja drugog kata te stubišta Zavoda, stolarske radove (renovacija radnih stolova) te veći servis vozila za prijevoz i dostavu uzoraka.

*Komunalne usluge* - smanjenje u odnosu na prošlu godinu za 36,4 % odnosno u apsolutnom iznosu od 6.528,58 eura, a vezano je uz Komunalnu naknadu. U 2022. godini cjelokupan trošak Komunalne naknade proknjižen je u veljači dok se u 2023. godini trošak obračunava za svaki mjesec posebno.

*Zdravstvene i veterinarske usluge* - u 2023. godini ostvarene su u iznosu od 9.025,85 eura dok su u istom razdoblju 2022. godine iznosile 11.552,04 eura. Smanjenje u odnosu na 2022. godinu rezultat je manjeg broja uzoraka upućenih na laboratorijske analize vanjskim stručnim laboratorijima.

*Intelektualne i osobne usluge* **–** povećanje od 99,9 % odnosno u apsolutnom iznosu od 12.032,35 eura vezano je uz veći broj sklopljenih ugovora o djelu odnosno isplate naknada vezanih uz izvršene ugovorne usluge – provjeru znanja usvojenosti tečaja higijenskog minimuma, edukacije, tribine i radionice vezane uz provedbe projekata i programa te rad savjetovališta. Povećanje je vezano i uz zaprimljen i proknjižen račun vezan uz proveden postupak akreditacije krajem 2022. godine.

*Ostale usluge* – povećanje od 71, 4 % odnosno u apsolutnom iznosu od 11.837,18 eura vezano je uz grafičke i tiskarske usluge (tisak promotivnih i edukacijskih materijala za provedbu projekata), te uz usluge čišćenja (odlaskom djelatnice u mirovinu dio usluge čišćenja obavlja vanjski suradnik).

**Ostali nespomenuti rashodi poslovanja** (podskupina 329) – u 2022. ostvareni su u iznosu od 15.899,33 eura dok u 2023. iznose 20.069,89 eura. Povećanje od 26,2 % odnosno u apsolutnom iznosu od 4.170,56 eura vezano je uz:

*Reprezentaciju* – viša za 6.794,38 eura zbog troškova cateringa koji su dio projekta „Trening životnih vještina za prevenciju ovisnosti o alkoholu, kockanju i novim tehnologijama kod djece i mladih“,

*Pristojbe i naknade* - manje u odnosu na prošlu godinu isto razdoblje za 2.583,57 eura, a vezane su uz sudske troškove vezane uz isplatu razlike plaće i razlike zbog korekcije koeficijenata,

*Troškovi sudskih postupaka* – u 2023. godini nije bilo navedenih troškova dok su u 2022. godini iznosili 1.999,24 eura,

*Ostali nespomenuti rashode poslovanja* – viši za 877,20 eura u 2023, godini budući da se na navedeni konto knjižio povrat uplaćenog novčanog iznosa garancije (jamstva za otklanjanje nedostataka u jamstvenom roku) za uređaj kupljen u Službi za zdravstvenu ekologiju.

**Financijski rashodi** **(skupina 34)** – u 2022. godini iznosili su 834,21 euro dok im je ostvarenje u istom razdoblju 2023. godine 1.129,06 eura. Povećanje od 35,3 % odnosno u apsolutnom iznosu od 294,85 eura vezano je uz Ostale financijske rashode odnosno uz bankarske usluge (naknade za izdavanje Garancija banke potrebnih pri javljanju na natječaj -INA d.d).

**Pomoći dane u inozemstvo i unutar općeg proračuna (skupina 36)** – u izvještajnom razdoblju 2023. godine navedene isplate pomoći nema dok je u 2022. godini isplaćena u iznosu od 7.223,52 eura. Pomoći su se odnosile na prijenos dijela sredstava dobivenih od HZZO-a Domu zdravlja, OB Koprivnica i Zavodu za hitnu medicinu za mobilne timove koji uz djelatnike Zavoda provodili protuepidemijska cijepljenja.

**Z005-** **Ukupni rashodi poslovanja –** u 2023. godini ostvareni su u iznosu od 1.056.281,29 eura dok su u istom razdoblju 2022. godine iznosili 993.701,89 eura što je povećanje od 6,3 % odnosno u apsolutnom iznosu 62.579,4 eura.

**X001 – VIŠAK PRIHODA POSLOVANJA –** u 2023. godini ostvaren je u iznosu od 172.069,23 eura dok je u istom razdoblju 2022. godine iznosio 1.186.366,93 eura što je smanjenje od 85,5 % odnosno u apsolutnom iznosu 1.014.297,70 eura.

III PRIHODI I RASHODI OD NEFINANCIJSKE IMOVINE

**Prihodi od prodaje nefinancijske imovine** (razred 7) **–** u 2023.ostvareni su u iznosu od 51,76 eura dok su u 2022. godini iznosili 51,73 eura.

**Prihodi od prodaje proizvedene dugotrajne imovine (skupina 72) -** u 2023.ostvareni su u iznosu od 51,76 eura dok su u 2022. godini iznosili 51,73 eura. Navedeni prihodi su *Prihodi od prodaje građevinskih objekata* (podskupina 721), a odnose se na uplatu sredstava koje uplaćuje djelatnik za stan koji je kupio od „Medicinskog centra Koprivnica“.

**Rashodi za nabavu nefinancijske imovine** (razred 4) – u 2023. godini ostvareni su u iznosu od 6.842,58 eura dok su u istom razdoblju 2022. iznosili 4.752,00 eura (povećanje od 44,0 %). U izvještajnom razdoblju 2023. godine nabavljena je i instalirana slijedeća nefinancijska imovina:

Licence u iznosu 274,55 eura,

Računala i računalne opreme u iznosu 3.660,04 eura, te

Medicinska i laboratorijska opreme u iznosu 2.907,99 eura.

**Y002 -MANJAK PRIHODA OD NEFINANCIJSKE IMOVINE –** u 2023. godini iznosi 6.790,82 eura dok je u istom razdoblju 2022. godine iznosio 4.700,27 eura.

**X067 - UKUPNI PRIHODI** ostvareni u 2023. godini iznose 1.228.402,28 eura dok su u istom razdoblju 2022. godine iznosili 2.180.120,55 eura. Smanjenje od 43,7 % odnosno u apsolutnom iznosu od 951.718,27 eura odnosi se na smanjenje Prihoda poslovanja odnosno smanjenje Prihoda od HZZO-a na temelju ugovornih obveza.

**Y034 – UKUPNI RASHODI** ostvareni u 2023. godini iznose1.063.123,87 eura dok su u istom razdoblju 2022. godine iznosili 998.453,89 eura. Povećanje od 6,5 % odnosno u apsolutnom iznosu od 64.669,98 eura odnosi se na povećanje rashoda poslovanja i povećanje rashoda za nabavu nefinancijske imovine.

**X004** – Ukupan višak prihoda ostvaren u razdoblju 01.01.- 30.6.2023 iznosi 165.278,41 eura.

**X678** - Ukupni prihodi i primici za razdoblje 01.01.- 30.6.2023. iznose 1.228.402,28 eura.

**Y345** - Ukupni rashodi i izdaci za razdoblje 01.01.- 30.6.2023. iznose 1.063.123,87 eura.

**X005** - Višak prihoda i primitaka ostvaren u razdoblju 01.01.- 30.6.2023. iznosi 165.278,41 eura.

**9221-9222** - Višak prihoda i primitaka – preneseni iznosi 1.676.217,68 eura.

**X006 -** Višak prihoda i primitaka raspoloživ u sljedećem razdoblju iznosi 1.841.496,09 eura.

**BILJEŠKE UZ IZVJEŠTAJ O OBVEZAMA – OBRAZAC OBVEZE**

**Stanje obveza 1. siječnja** iznosi 144.607,46 eura.

Novonastale obveze u tekućem razdoblju iznose 1.136.266,03 eura, dok je iznos podmirenih obveza 1.094.790,89 eura. Na osnovu toga utvrđeno je stanje obveza na dan 30.06.2023. u iznosu od 186.082,60 eura.

**Stanje obveza na kraju izvještajnog razdoblja** iznosi 186.082,60 eura.

Stanje nedospjelih obveza na kraju izvještajnog razdoblja u iznosu je od 186.082,60 eura, a odnose se na: obveze za zaposlene, obveze za materijalne rashode, obveze za financijske rashode, te na ostale tekuće obveze.

Stanje dospjelih obveza na kraju izvještajnog razdoblja iznosi 0,00 eura odnosno Zavod za javno zdravstvo Koprivničko – križevačke županije nema dospjelih obveza odnosno svoje obveze podmiruje u valuti.

U Koprivnici, 7.7.2023.

Bilješke sastavila: Ravnateljica Zavoda:

Danijela Čošić, mag. oec, univ. spec. oec. dr. sc. Draženka Vadla, dr. med.,

 spec. epidemiologije